7. καλεί την Επιτροπή να προβεί χωρίς καθυστέρηση σε αξιολόγηση της εφαρμογής της οδηγίας 75/129/ΕΟΚ
και να διατυπώσει προτάσεις για αποτελεσματικές κυρώσεις·
8. χαιρετίζει την προσεχή δημιουργία του Ευρωπαϊκού Ταμείου Προσαρμογής στην Παγκοσμιοποίηση, το οποίο
θα στηρίζει τους εργαζόμενους και θα ενισχύει τις κοινωνικές και εκπαιδευτικές υποδομές όσον αφορά τις ομαδικέςαπολύσεις· καλεί το Συμβούλιο να εκδώσει την κοινή του θέση το ταχύτερο δυνατό μετά την πρώτη ανάγνωση τουΚοινοβουλίου και να εξασφαλίσει ότι μπορεί να τεθεί σε ισχύ αναδρομικά στις περιπτώσεις κατά τις οποίες επεκτεί-νονται έως το 2007 οι συνέπειες της πρόσφατης παύσης λειτουργίας επιχειρήσεων·
9. εκφράζει την αλληλεγγύη του προς όλους τους εργαζομένους, τις οικογένειες και τις κοινότητές τους που
επλήγησαν από τις μαζικές απολύσεις·
10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις και τα κοινοβούλια των κρατών μελών, στην Ευρωπαϊκή Συνομοσπονδία Συνδικάτων και στην Ένωση των
Συνομοσπονδιών Βιομηχανιών και Εργοδοτών της Ευρώπης.
P6_TA(2006)0316
Εικαζόμενη χρήση ευρωπαϊκών χωρών για την παράνομη μεταφορά και κράτηση
ατόμων από την CIA
Ψήφισμα του Ευρωπαϊκού Κοινοβουλίου σχετικά με την εικαζόμενη χρήση ευρωπαϊκών κρατών από την
CIA για τη μεταφορά και την παράνομη κράτηση ατόμων, στο ενδιάμεσο των εργασιών της προσωρινής
επιτροπής (2006/2027(INI))
Το Ευρωπαϊκό Κοινοβούλιο,
—έχοντας υπόψη το ψήφισμά του της 15ης Δεκεμβρίου 2005 σχετικά με την εικαζόμενη χρήση ευρωπαϊκών
χωρών από την CIA για τη μεταφορά και την παράνομη κράτηση φυλακισμένων (1),
—έχοντας υπόψη την απόφασή του της 18ης Ιανουαρίου 2006 σχετικά με τη σύσταση προσωρινής επιτροπής
για την εικαζόμενη χρήση ευρωπαϊκών κρατών από την CIA για τη μεταφορά και την παράνομη κράτηση
ατόμων (2),
—έχοντας υπόψη το άρθρο 175 του Κανονισμού του,
—έχοντας υπόψη την ενδιάμεση έκθεση της προσωρινής επιτροπής για την εικαζόμενη χρήση ευρωπαϊκών κρατών
από την CIA για τη μεταφορά και την παράνομη κράτηση ατόμων (A6-0213/2006),
A. έχοντας υπόψη ότι κύριος στόχος του έργου της προσωρινής επιτροπής είναι να διαπιστωθεί εάν, στο πλαίσιο
των καταγγελλομένων γεγονότων, η δράση της Ευρωπαϊκής Ένωσης (ΕΕ)και των κρατών μελών της τηρεί τις
ιδρυτικές αρχές που εκτίθενται στο άρθρο 6της Συνθήκης για την Ευρωπαϊκή Ένωση (ΣΕΕ) και εξασφαλίζει,
ιδίως, την προστασία των θεμελιωδών δικαιωμάτων, όπως αυτά ορίζονται, μεταξύ άλλων, στη Σύμβαση για
την προστασία των δικαιωμάτων του ανθρώπου και των θεμελιωδών ελευθεριών, την οποία ενέκρινε το
Συμβούλιο της Ευρώπης στις 4Νοεμβρίου 1950 (στο εξής ΕΣΔΑ),13.12.2006 C 303 E/833 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)Κείμενα που εγκρίθηκαν, P6_TA(2005)0529.
(2)Κείμενα που εγκρίθηκαν, P6_TA(2006)0012.
B. έχοντας υπόψη ότι, στην Ευρώπη, ο Χάρτης Θεμελιωδών Δικαιωμάτων της Ευρωπαϊκής Ένωσης (1),που
διακηρύχθηκε από το Ευρωπαϊκό Κοινοβούλιο, το Συμβούλιο και την Επιτροπή κατά τη σύνοδο του
Ευρωπαϊκού Συμβουλίου της Νίκαιας, στις 7Δεκεμβρίου 2000, και ο οποίος περιλαμβάνεται στο μέρος II
της Συνθήκης για τη θέσπιση Συντάγματος της Ευρώπης, συνιστά κείμενο αναφοράς όχι μόνο για το Δικα-
στήριο των Ευρωπαϊκών Κοινοτήτων, αλλά και για τα Συνταγματικά Δικαστήρια και τις άλλες δικαστικές
αρχές των κρατών μελών,
Γ. εκτιμώντας ότι η καταπολέμηση της τρομοκρατίας δεν μπορεί να επιτευχθεί θυσιάζοντας τις ίδιες τις αρχές
τις οποίες επιδιώκει να καταστρέψει η τρομοκρατία, κυρίως ότι δεν πρέπει ποτέ να τίθεται εν αμφιβόλω η
προστασία των θεμελιωδών δικαιωμάτων· εκτιμώντας ότι η τρομοκρατία πρέπει να καταπολεμηθεί με νόμιμαμέσα και πρέπει να ηττηθεί περιφρουρώντας παράλληλα το διεθνές και εθνικό δίκαιο και με εξίσου υπεύθυνη
στάση εκ μέρους των κυβερνήσεων και της κοινής γνώμης,
Δ. εκτιμώντας ότι η αρχή του απαραβίαστου της ανθρώπινης αξιοπρέπειας αναφέρεται στο πρώτο άρθρο του
Χάρτη Θεμελιωδών Δικαιωμάτων και επ' αυτής βασίζονται όλα τα άλλα θεμελιώδη δικαιώματα και, ειδικό-
τερα, το δικαίωμα στη ζωή (άρθρο 2),η απαγόρευση των βασανιστηρίων και των απάνθρωπων ή εξευτελι-
στικών ποινών ή μεταχείρισης (άρθρο 4),το δικαίωμα για προστασία σε περίπτωση απομάκρυνσης, απέλασης
και έκδοσης (άρθρο 19)και το δικαίωμα πραγματικής προσφυγής και αμερόληπτου δικαστηρίου (άρθρο 47),
καθώς και ότι δεν είναι δυνατόν να τίθενται περιορισμοί στην αρχή αυτή ακόμη και λόγω των απαιτήσεωνασφαλείας, τόσο σε περίοδο ειρήνης όσο και πολέμου,
Ε. εκτιμώντας ότι, σύμφωνα με τα διεθνή πρότυπα περί ανθρωπίνων δικαιωμάτων όπως αυτά που προβλέπονται
στην Οικουμενική Διακήρυξη Ανθρωπίνων Δικαιωμάτων των Ηνωμένων Εθνών, το Διεθνές Σύμφωνο Ατομικών
και Πολιτικών Δικαιωμάτων και τα συναφή μέσα αυτού, και ιδίως στην ΕΣΔΑ, τα κράτη μέλη της Ευρωπαϊκής
Ένωσης έχουν την υποχρέωση να εξασφαλίζουν ότι κάθε πρόσωπο που βρίσκεται υπό την δικαιοδοσία τους
απολαύει των θεμελιωδών δικαιωμάτων που αναγνωρίζονται σε διεθνές επίπεδο, περιλαμβανομένης της απαγό-
ρευσης μεταφοράς σε τόπους όπου υφίσταται κίνδυνος βασανιστηρίων ή άλλης βάναυσης, απάνθρωπης ή
εξευτελιστικής μεταχείρισης ή τιμωρίας,
ΣΤ. εκτιμώντας ότι το ευρωπαϊκό και το διεθνές δίκαιο των ανθρωπίνων δικαιωμάτων απαγορεύει τις αναγκαστικές
εξαφανίσεις, συμπεριλαμβανόμενων των μυστικών κρατήσεων, κατά τις οποίες τα πρόσωπα κρατούνται σε
απομόνωση, χωρίς να αποκαλύπτονται πληροφορίες για την τύχη και την κατάστασή τους στην οικογένειά
τους ή το κοινό, εκτός των ορίων οιασδήποτε νομικής διαδικασίας,
Ζ. εκτιμώντας ότι, πέραν των διατάξεων της ΕΣΔΑ, τα καταγγελλόμενα γεγονότα μπορούν να θεμελιώσουν την
ευθύνη των κρατών μελών ως συμβαλλομένων μερών:
—της Σύμβασης κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχεί-
ρισης ή τιμωρίας, την οποία ενέκρινε η Γενική Συνέλευση των Ηνωμένων Εθνών στις 10Δεκεμβρίου
1984,
—του Διεθνούς Συμφώνου για τα ατομικά και πολιτικά δικαιώματα, το οποίο ενέκρινε η Γενική Συνέλευση
των Ηνωμένων Εθνών στις 16Δεκεμβρίου 1966,
—της Σύμβασης Διεθνούς Πολιτικής Αεροπορίας του Σικάγου, της7ης Δεκεμβρίου 1944, και ιδίως των
άρθρων 3, 4 και6αυτής,
Η. εκτιμώντας ότι απαιτείται η στενότερη δυνατή συνεργασία μεταξύ των ευρωπαϊκών, αμερικανικών και όλων
των κυβερνήσεων παγκοσμίως που είναι αφοσιωμένες στον ίδιο σκοπό για την καταπολέμηση της
τρομοκρατίας,
Θ. εκτιμώντας ότι επιβάλλεται η στενότερη δυνατή συνεννόηση και συνεργασία μεταξύ της προσωρινής
επιτροπής και του Συμβουλίου της Ευρώπης, του Ύπατου Αρμοστή των Ηνωμένων Εθνών για τα ανθρώπινα
δικαιώματα, καθώς και των αρχών των κρατών μελών και ιδίως των εθνικών κοινοβουλίων,13.12.2006 C 303 E/834 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)ΕΕC 364 της18.12.2000, σ. 1.
Ι. εκτιμώντας ότι η εν λόγω συνεννόηση και συνεργασία πρέπει να λαμβάνουν υπόψη τις ήδη πραγματοποιη-
θείσες δραστηριότητες και έρευνες και, ειδικότερα:
—τις τελικές εκθέσεις του σουηδού διαμεσολαβητή (1),της επιτροπής συνταγματικών θεμάτων του σουη-
δικού κοινοβουλίου (2)και την αναμενόμενη έκθεση της επιτροπής των Ηνωμένων Εθνών κατά των βασα-
νιστηρίων (3),οι οποίες αφορούν, μεταξύ άλλων, την έκδοση στην Αίγυπτο των Muhammed Al Zery και
Ahmed Agiza,
—το ενημερωτικό υπόμνημα της 22ας Νοεμβρίου 2005 και της 22ας Ιανουαρίου 2006 σχετικά με «εικα-
ζόμενες μυστικές κρατήσεις στα κράτη μέλη του Συμβουλίου της Ευρώπης», του γερουσιαστή Dick
Marty, προέδρου και εισηγητού της Επιτροπής Νομικών Υποθέσεων και Ανθρωπίνων Δικαιωμάτων της
Κοινοβουλευτικής Συνέλευσης του Συμβουλίου της Ευρώπης,
—τις δικαστικές έρευνες που διεξάγονται σε διάφορα κράτη μέλη, και ιδίως τα συμπεράσματα που
συνήχθησαν στην Ιταλία στο πλαίσιο της έρευνας του αναπληρωτή εισαγγελέα του Μιλάνου (4)σχετικά
με την απαγωγή του αιγυπτίου υπηκόου Abu Omar και την εν εξελίξει έρευνα στη Γερμανία από την
εισαγγελία του Μονάχου σχετικά με την παράνομη απαγωγή και έκδοση στην Αίγυπτο του γερμανού
πολίτη Khaled El-Masri,
—τις υπό διεξαγωγή ή ήδη ολοκληρωθείσες κοινοβουλευτικές έρευνες σε διάφορα κράτη μέλη και
υποψήφιες προς ένταξη χώρες,
—τις δηλώσεις των αρχών διαφόρων κρατών μελών, και ειδικότερα της Γερμανίας, του Ηνωμένου Βασιλείου,
της Ισπανίας και της Ιρλανδίας, σχετικά με τις προσγειώσεις χρησιμοποιούμενων από την Κεντρική
Υπηρεσία Πληροφοριών (CIA) αεροσκαφών πολιτικής αεροπορίας, που διαπιστώθηκαν στο έδαφός τους,
ΙΑ. εκτιμώντας ότι, υπό το αυτό πρίσμα, πρέπει να δοθεί ιδιαίτερη σημασία στην ενδιάμεση έκθεση του Γενικού
Γραμματέα του Συμβουλίου της Ευρώπης (5),η οποία συνετάγη στο πλαίσιο της έρευνας που διεξήχθη
δυνάμει του άρθρου 52της ΕΣΔΑ, καθώς και στις δηλώσεις του Γενικού Γραμματέα κατά τη συνέντευξη
Τύπου της 12ης Απριλίου 2006, κατόπιν των αναλυτικών απαντήσεων που έδωσαν τα κράτη μέλη του
Συμβουλίου της Ευρώπης (6)και,μεταξύ αυτών, τα κράτη μέλη της Ευρωπαϊκής Ένωσης· ότι, όπως δηλώνει ο
Γενικός Γραμματέας, είναι σαφές ότι έλαβαν χώρα πτήσεις παράδοσης και ότι στην πράξη κανένα από τα
κράτη μέλη του Συμβουλίου της Ευρώπης δεν διαθέτει νομοθετικά και διοικητικά μέτρα κατάλληλα για τηναποτελεσματική προστασία προσώπων από παραβιάσεις των ανθρωπίνων δικαιωμάτων, οι οποίες διαπράττο-
νται από πράκτορες φιλικών ξένων υπηρεσιών ασφαλείας που δρουν στο έδαφός τους, καθώς και ότι έχει
λάβει απάντηση που αναγνωρίζει επίσημα ότι πρόσωπα «παραδόθηκαν» σε ξένους πράκτορες μέσω διαδικα-
σιών οι οποίες δεν είναι σύμφωνες με τα πρότυπα και τα μέτρα διασφάλισης που απαιτούνται από την ΕΣΔΑ
και από άλλα νομοθετήματα του Συμβουλίου της Ευρώπης (
7),
ΙΒ. εκτιμώντας ότι αυτή η πρώτη φάση των εργασιών της προσωρινής επιτροπής κατέστησε δυνατή τη συγκέν-
τρωση φακέλου πληροφοριών προερχόμενων, ειδικότερα, από:
—τις ακροάσεις που διεξήχθησαν στις 13και23Φεβρουαρίου, στις 6, 13, 21 και23Μαρτίου, στις
20και25Απριλίου και στις 2Μαΐου 2006 με δικηγόρους, δημοσιογράφους, αντιπροσώπους μη κυβερ-
νητικών οργανώσεων (ΜΚΟ), εικαζόμενα θύματα «κατ' εξαίρεση παραδόσεων», εκπροσώπους των δημο-
σίων αρχών των κρατών μελών και εκπροσώπους των ευρωπαϊκών θεσμικών οργάνων,13.12.2006 C 303 E/835 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)Κοινοβουλευτικός διαμεσολαβητής, «A review of the enforcement by the Security Police of a Government decision to
expel two Egyptian citizens», αριθμός αναφοράς 2169-2004 (22 Μαΐου 2005).
(2)Σουηδικό Κοινοβούλιο, «The Swedish Government's handling of matters relating to expulsion to Egypt», Έκθεση εξέτασης
2005/06.KU2,
http://www.riksdagen.se/templates/R_PageExtended____7639.aspx.
(3)Απόφαση της επιτροπής κατά των βασανιστηρίων, ανακοίνωση αριθ. 233/2003, κ. Ahmed Hussein Kamil Agiza/Σουηδία
(20Μαΐου 2005),
http://www.unhchr.ch/tbs/doc.nsf/MasterFrameView/3ef42bcd48fe9d9bc1257020005533ca?Opendocument.
(4)Δικαστήριο Μιλάνου, Sezione Giudice per le indagini preliminari, αριθ. αναφοράς 10838/05 R.G.N.R και
1966/05 R.G.GIP.
(5)Έκθεση του Γενικού Γραμματέα, εκπονηθείσα δυνάμει του άρθρου 52της Ευρωπαϊκής Σύμβασης Ανθρωπίνων Δικαιωμάτων,
μετά από πληροφορίες βάσει των οποίων άτομα, ιδίως ύποπτοι για συμμετοχή σε τρομοκρατικές πράξεις, συνελήφθησαν και
κρατούνται, ή μεταφέρθηκαν έχοντας στερηθεί την ελευθερία τους, από ξένες υπηρεσίες ή κατόπιν προτροπής ξένων υπηρε-
σιών,
https://wcd.coe.int/ViewDoc.jsp?Ref=SG/Inf %282006 %295&Sector=secPrivateOffice&Language=lanEnglish&Ver=origi-nal&BackColorInternet=9999CC&BackColorIntranet=FFBB55&BackColorLogged=FFAC75.
(
6) http://www.coe.int/T/E/Com/Files/Events/2006-cia/annexes.asp.
(7)Σημειώσεις για τη συνέντευξη Τύπου του κ. Terry Davis, Γενικού Γραμματέα του Συμβουλίου της Ευρώπης, Τετάρτη
12Απριλίου 2006·
http://www.coe.int/T/E/Com/Files/PA-Sessions/April-2006/20060412_Speaking-notes_sg.asp.
—τις γραπτές εισηγήσεις κληθέντων ομιλητών καθώς και από τα επίσημα και άλλα έγγραφα στα οποία είχε
πρόσβαση μέχρι τώρα η προσωρινή επιτροπή,
—τις δηλώσεις των αντιπροσώπων της κυβέρνησης των Ηνωμένων Πολιτειών (ΗΠΑ) οι οποίοι αναγνώρισαν
την πρακτική των παραδόσεων, αλλά συγχρόνως αρνούνται το γεγονός ότι έγινε οιαδήποτε χρήση
βασανιστηρίων,
ΙΓ. λαμβάνοντας υπόψη ότι, ελλείψει εξουσίας διεξαγωγής ημιδικαστικών ερευνών και ενόψει της εικαζόμενης
δραστηριότητας των υπηρεσιών πληροφοριών η οποία τηρείται μυστική από τις εθνικές αρχές, η προσωρινή
επιτροπή έχει συγκεντρώσει επιβεβαιωμένες πληροφορίες ότι έχουν λάβει χώρα ορισμένες παράνομες ενέργειεςεπί της ευρωπαϊκής επικράτειας, οι οποίες θίγουν ευρωπαίους πολίτες και κατοίκους, και έχει συνεπώς μετα-
θέσει στις ευρωπαϊκές κυβερνήσεις την ευθύνη να αποδείξουν εάν έχουν πράγματι εκπληρωθεί οι υποχρεώσειςτους όσον αφορά τα ανθρώπινα δικαιώματα, σύμφωνα με το άρθρο 6ΣΕΕ και την ΕΣΔΑ,
ΙΔ. εκτιμώντας ότι οι μέχρι τούδε εργασίες της προσωρινής επιτροπής ενισχύουν την ορθότητα του σκεπτικού
της απόφασης της 18ης Ιανουαρίου 2006 για τη σύστασή της, καταδεικνύουν όμως επίσης ότι πρέπει να
διεξαχθούν και άλλοι έλεγχοι και να συγκεντρωθούν συμπληρωματικές πληροφορίες, και ότι επομένως
επιβάλλεται η συνέχιση των εργασιών της προσωρινής επιτροπής προκειμένου να μπορέσει να φέρει εις πέραςτην αποστολή που της ανατέθηκε,
ΙΕ. έχοντας υπόψη ότι η απόφασή του της 18ης Ιανουαρίου 2006 προβλέπει, στην παράγραφο 3,ότι η προσω-
ρινή επιτροπή πρέπει να του υποβάλει ενδιάμεση έκθεση συνοδευόμενη από λεπτομερείς προτάσεις για τηνοργάνωση της συνέχειας των εργασιών της,
ΙΣΤ. εκτιμώντας ότι, στο παρόν ψήφισμα, ως«ευρωπαϊκές χώρες» πρέπει να νοούνται τα κράτη μέλη και οι υπό
προσχώρηση, οι υποψήφιες και οι συνδεδεμένες χώρες, όπως περιγράφεται στην εντολή της προσωρινής
επιτροπής που εγκρίθηκε στις 18Ιανουαρίου 2006,
ΙΖ. εκτιμώντας ότι το παρόν ψήφισμα καλύπτει τρεις διαφορετικούς τύπους ρύθμισης τους οποίους φαίνεται να
διαθέτουν οι Ηνωμένες Πολιτείες:
—κατ'εξαίρεση παράδοση, κατά την οποία τα πρόσωπα μεταφέρονται σε άλλη κυβέρνηση για ανάκριση·
—μυστική κράτηση, κατά την οποία τα πρόσωπα μεταφέρονται σε τοποθεσίες υπό τον έλεγχο των
Ηνωμένων Πολιτειών, και
—κράτηση διά πληρεξουσίου, με την οποία τα πρόσωπα μεταφέρονται ώστε να τεθούν υπό τον έλεγχο
τρίτης χώρας με σκοπό την κράτησή τους κατ' εντολή των Ηνωμένων Πολιτειών· αν και δεν υπάρχουν
στοιχεία για την κράτηση προσώπων σε ευρωπαϊκή χώρα κατ' εντολή των Ηνωμένων Πολιτειών, είναι πολύ
πιθανόν ότι έχουν διέλθει πρόσωπα από ευρωπαϊκές χώρες καθ' οδόν προς τέτοιους χώρους κράτησης,
Όσον αφορά τα στοιχεία που έχει συγκεντρώσει ως τώρα η προσωρινή επιτροπή
1. ασπάζεται τα συμπεράσματα του Γενικού Γραμματέα του Συμβουλίου της Ευρώπης κατόπιν της έρευνας που
διεξήχθη δυνάμει του άρθρου 52της ΕΣΔΑ·
2. σημειώνει επίσης, εν προκειμένω, τη γνώμη αριθ. 363/2005 που υπέβαλε η Ευρωπαϊκή Επιτροπή για τη δημο-
κρατία μέσω του δικαίου (καλούμενη «Επιτροπή της Βενετίας») (
1)στην Κοινοβουλευτική Συνέλευση του
Συμβουλίου της Ευρώπης, και ειδικότερα τα ακόλουθα σημεία:
—κράτος μέλος του Συμβουλίου της Ευρώπης, το οποίο συνεργάζεται ενεργητικά και παθητικά για την επιβολή
και εκτέλεση μυστικών κρατήσεων, υπέχει ευθύνη βάσει της ΕΣΔΑ,13.12.2006 C 303 E/836 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1) http://www.venice.coe.int/docs/2006/CDL-AD %282006 %29009-e.asp#_Toc130704767.
—κράτος μέλος του Συμβουλίου της Ευρώπης υπέχει επίσης ευθύνη στην περίπτωση που οι υπηρεσίες του
(αστυνομία, δυνάμεις ασφαλείας, κτλ.) ενεργώντας κατά παράβαση των ορίων της αρμοδιότητάς τους (ultra
vires), συνεργάζονται με ξένες αρχές ή δεν εμποδίζουν μια μυστική σύλληψη ή κράτηση η οποία δεν γνωστο-
ποιήθηκε στην κυβέρνηση·
3. εκφράζει τη λύπη του για το γεγονός ότι οι κανόνες που διέπουν τις δραστηριότητες των μυστικών υπηρεσιών
φαίνεται ότι είναι ανεπαρκείς σε πολλά κράτη μέλη, πράγμα που καθιστά αναγκαία τη θέσπιση καλύτερων ελέγχων,
ιδίως όσον αφορά τις δραστηριότητες ξένων μυστικών υπηρεσιών στο έδαφός τους, καθώς και σε ξένες στρατιω-
τικές βάσεις, φρονεί δε ότι θα πρέπει να θεσπιστούν κανόνες συνεργασίας σε κοινοτικό επίπεδο·
4. εκφράζει τη λύπη του για το γεγονός ότι το NATO έχει απορρίψει έως τώρα την πρόσβαση της προσωρινής
επιτροπής στο πλήρες κείμενο της απόφασης του Συμβουλίου του NATO που εγκρίθηκε στις 4Οκτωβρίου 2001
σχετικά με την εφαρμογή του άρθρου 5της Συνθήκης της Ουάσιγκτον· καλεί επειγόντως το NATO να χορηγήσει
πρόσβαση στο πλήρες κείμενο της απόφασης προκειμένου να αποσαφηνιστεί το θέμα·
5. κατανοεί τη σημασία της στενής συνεργασίας μεταξύ των υπηρεσιών πληροφοριών των κρατών μελών της ΕΕ
και των συμμάχων της, τονίζει όμως ότι αυτού του είδους η συνεργασία δεν πρέπει να συγχέεται με την εγκατά-
λειψη της κυριαρχίας της ευρωπαϊκής επικράτειας και του εναέριου χώρου·
6. επισημαίνει τη συμβολή, αφενός, του συντονιστή της ΕΕ κατά της τρομοκρατίας G. De Vries και,αφετέρου,
του ύπατου εκπροσώπου για την Κοινή Εξωτερική Πολιτική και Πολιτική Ασφάλειας J. Solana, που αμφότεροι
δήλωσαν ότι δεν γνωρίζουν οιαδήποτε παραβίαση του εθνικού, ευρωπαϊκού ή διεθνούς δικαίου εκ μέρους κρατών
μελών που συνεργάζονται με τη CIA, ενώ συγχρόνως προσθέτουν ότι βάσει του δικαίου της ΕΕ δεν έχουν αρμοδιό-
τητα να ζητήσουν σχετικές πληροφορίες από κράτη μέλη·
Όσον αφορά τις παράνομες καταλήψεις, εκτοπίσεις, συλλήψεις, απαγωγές, κατ' εξαίρεση παραδόσεις
και μυστικές κρατήσεις που διενεργούνται από την CIA, άλλους φορείς ή υπηρεσίες των ΗΠΑ ή
υπηρεσίες ασφαλείας τρίτων χωρών
7. εκφράζει την ανησυχία του για το γεγονός ότι, βάσει πληροφοριών που έχουν ήδη αποκαλυφθεί στα κράτη
μέλη, στο Συμβούλιο της Ευρώπης και από τις εργασίες της προσωρινής επιτροπής, μετά τις 11Σεπτεμβρίου
2001 και στο πλαίσιο της αναπόφευκτης καταπολέμησης της τρομοκρατίας, έχουν σημειωθεί επανειλημμένες,
σοβαρές και απαράδεκτες παραβιάσεις των θεμελιωδών ανθρωπίνων δικαιωμάτων, ιδίως σε σχέση με την ΕΣΔΑ, τη
Σύμβαση των Ηνωμένων Εθνών κατά των Βασανιστηρίων, το Χάρτη Θεμελιωδών Δικαιωμάτων της Ευρωπαϊκής
Ένωσης και το Διεθνές Σύμφωνο Ατομικών και Πολιτικών Δικαιωμάτων·
8. έχει σχηματίσει την πεποίθηση βάσει στοιχείων που υποβλήθηκαν στην προσωρινή επιτροπή ότι, σε ορισμένες
περιπτώσεις, ηCIA ή άλλες υπηρεσίες των ΗΠΑ υπήρξαν άμεσα υπεύθυνες για την παράνομη σύλληψη, απομά-
κρυνση, απαγωγή και κράτηση υπόπτων τρομοκρατών στο έδαφος κρατών μελών, υπό προσχώρηση και υποψήφιων
προς ένταξη χωρών, καθώς και για κατ' εξαίρεση παραδόσεις, μεταξύ άλλων, ευρωπαίων πολιτών ή κατοίκων· υπεν-
θυμίζει ότι αυτές οι πράξεις δεν ανταποκρίνονται σε γνωστές έννοιες του διεθνούς δικαίου και είναι αντίθετες προςτις θεμελιώδεις αρχές του δικαίου των ανθρωπίνων δικαιωμάτων·
9. εκφράζει τη λύπη του για το γεγονός ότι η προσωρινή επιτροπή δεν απέκτησε πρόσβαση στις συμφωνίες
συνεννόησης μεταξύ των ΗΠΑ και ευρωπαϊκών χωρών·
10. καταδικάζει την πρακτική των «κατ' εξαίρεση παραδόσεων» που σκοπό έχουν να εξασφαλίζουν ότι οι ύποπτοι
δεν προσάγονται σε δίκη, αλλά μεταφέρονται, προκειμένου να υποβληθούν σε ανακρίσεις, σε τρίτες χώρες, στις
οποίες θα μπορούσαν να υποστούν βασανιστήρια, και να φυλακιστούν σε εγκαταστάσεις υπό τον έλεγχο των
Ηνωμένων Πολιτειών ή των τοπικών αρχών· θεωρεί, όπως σημειώθηκε ήδη με τα συμπεράσματα που συνήγαγε ο
Manfred Nowak, ο ειδικός εισηγητής των ΗΠΑ επί του ζητήματος των βασανιστηρίων, απαράδεκτες τις πρακτικές
ορισμένων κυβερνήσεων που περιορίζουν τις ευθύνες τους ζητώντας διπλωματικές διαβεβαιώσεις από χώρες όπουυπάρχουν βάσιμες ενδείξεις ότι εκτελούνται βασανιστήρια· θεωρεί επιπλέον την κατ' εξαίρεση παράδοση ατόμων σε
τόπους όπου ενδημούν οι πρακτικές βασανισμού, ως παραβίαση της αρχής της «μη επαναπροώθησης», όπως αυτή
ορίζεται στο άρθρο 3της Σύμβασης των Ηνωμένων Εθνών κατά των Βασανιστηρίων·13.12.2006 C 303 E/837 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
11. θεωρεί ότι οι διπλωματικές διαβεβαιώσεις, στον βαθμό που ζητούν εξαίρεση από τον κανόνα, αποτελούν
σιωπηρή αναγνώριση της ύπαρξης βασανιστηρίων σε τρίτες χώρες και ως εκ τούτου είναι αντίθετες προς τις
ευθύνες της ΕΕ όπως ορίζονται στις «κατευθυντήριες γραμμές της κοινοτικής πολιτικής προς τρίτες χώρες όσον
αφορά τα βασανιστήρια και άλλους τρόπους βάναυσης, απάνθρωπης ή ταπεινωτικής μεταχείρισης ή τιμωρίας», οι
οποίες εγκρίθηκαν από το Συμβούλιο στις 9Απριλίου 2001·
12. εκφράζει την αναστάτωσή του για τη μαρτυρία που κατέθεσε στην προσωρινή επιτροπή για την εικαζόμενη
χρήση ευρωπαϊκών κρατών από τη CIA για τη μεταφορά και την παράνομη κράτηση ατόμων ο καναδός πολίτης
Maher Arar, ο οποίος συνελήφθη από τις αρχές των ΗΠΑ, μεταφέρθηκε από τη CIA μέσω ευρωπαϊκού αεροδρο-
μίου και κρατήθηκε επί δώδεκα μήνες στη Συρία όπου υποβλήθηκε σε βασανιστήρια· επισημαίνει ταυτόχρονα τηδήλωση που έκανε ο νομικός σύμβουλος των ΗΠΑ John Bellinger ο οποίος δήλωσε κατά τη διάρκεια της
επίσκεψης της αντιπροσωπείας της προσωρινής επιτροπής στις ΗΠΑ ότι η υπόθεση Arar αντιμετωπιζόταν βάσει
της νομοθεσίας των ΗΠΑ περί μετανάστευσης και τελωνείων και δεν είχε καμία σχέση με τις εικαζόμενες υποθέσειςπαράδοσης·
13. εκφράζει έντονη ανησυχία για το γεγονός ότι όλο το έως τώρα έργο της προσωρινής επιτροπής φαίνεται να
υποδεικνύει ότι ο ευρωπαϊκός εναέριος χώρος και ευρωπαϊκά αεροδρόμια έχουν χρησιμοποιηθεί από εταιρείες-προκάλυμμα της CIA με σκοπό να παρακάμψουν τις νομικές υποχρεώσεις για τα κρατικά αεροσκάφη, όπως
προβλέπονται στη Σύμβαση του Σικάγο, παρέχοντας τη δυνατότητα παράνομης μεταφοράς προσώπων που κρατού-
νται από τη CIA ή τις στρατιωτικές αρχές των ΗΠΑ ως ύποπτοι για τρομοκρατία σε κράτη (μεταξύ των οποίων η
Αίγυπτος, η Ιορδανία, η Συρία και το Αφγανιστάν) που κάνουν συχνή χρήση βασανιστηρίων κατά τις ανακρίσεις,
όπως αναγνωρίζει και η ίδια η κυβέρνηση των ΗΠΑ (
1)·
14. επισημαίνει ότι οι εργασίες της προσωρινής επιτροπής δεν έχουν αποκαλύψει έως τώρα οιοδήποτε στοιχείο ή
απόδειξη της ύπαρξης μυστικών φυλακών στην ΕΕ· θεωρεί, ωστόσο, ότι τους επόμενους μήνες οι εργασίες της
προσωρινής επιτροπής θα εστιασθούν περισσότερο στο ζήτημα αυτό·
15. επικροτεί την αντίδραση του αμερικανικού Κογκρέσου, το οποίο εφάρμοσε την τροπολογία McCain, η οποία
στοχεύει στη διασφάλιση της καλύτερης προστασίας των εικαζόμενων ως τρομοκρατών από παράνομη μεταχείρισηεκ μέρους των κρατικών υπηρεσιών·
Όσον αφορά το ενδεχόμενο τα κράτη μέλη και οι υπό προσχώρηση και οι υποψήφιες προς ένταξη
χώρες να ενέχονται, εκ πράξεως ή εκ παραλείψεως, ή να έχουν συναινέσει σε συλλήψεις, παράνομες
καταλήψεις, εκτοπίσεις, απαγωγές, απελάσεις, κατ' εξαίρεση παραδόσεις και μυστικές κρατήσεις
16. θεωρεί απίθανο, βάσει των μαρτυριών και των τεκμηρίων που έχουν συλλεγεί μέχρι σήμερα, το γεγονός ότι
ορισμένες ευρωπαϊκές κυβερνήσεις δεν είχαν γνώση των δραστηριοτήτων κατ' εξαίρεση παράδοσης που λάμβαναν
χώρα στο έδαφός τους· ειδικότερα, θεωρεί εντελώς απίθανο να έχουν πραγματοποιηθεί αρκετές εκατοντάδες
πτήσεις στον εναέριο χώρο αρκετών κρατών μελών, και αντίστοιχος αριθμός κινήσεων από και προς ευρωπαϊκούς
αερολιμένες, χωρίς να λάβουν γνώση ούτε οι υπηρεσίες ασφαλείας ούτε οι υπηρεσίες πληροφοριών και χωρίς καν
να αναρωτηθούν οι ανώτεροι υπάλληλοι των εν λόγω υπηρεσιών για τη σχέση μεταξύ αυτών των πτήσεων και τηςπρακτικής της κατ' εξαίρεση παράδοσης· επισημαίνει ότι η εν λόγω υπόθεση στηρίζεται από το γεγονός ότι
ανώτερα αμερικανικά κυβερνητικά στελέχη ανέκαθεν υποστήριζαν ότι ενεργούσαν χωρίς να παραβιάζουν την εθνική
κυριαρχία των ευρωπαϊκών χωρών·
17. θεωρεί εξίσου απίθανο, έχοντας υπόψη τα αποτελέσματα των δικαστικών και δημοσιογραφικών ερευνών, των
μαρτυριών και των εξετασθέντων τεκμηρίων, η απαγωγή του αιγυπτίου υπηκόου Abu Omar, από αξιωματούχους
τηςCIA στις 17Φεβρουαρίου 2003 στο Μιλάνο, και η εν συνεχεία μεταγωγή του στο Aviano και μετέπειτα στο
Ramstein, να είναι δυνατό να οργανωθεί και να εκτελεσθεί χωρίς να έχουν ενημερωθεί προηγουμένως οι ιταλικές
αρχές ή οι υπηρεσίες ασφαλείας·
18. καλεί την ιταλική κυβέρνηση, εικάζοντας ότι οι συνθήκες οι οποίες υποκίνησαν την προηγούμενη απόφαση
δεν φαίνεται να ισχύουν πλέον, να ζητήσει την έκδοση των 22πρακτόρων της CIA που εμπλέκονται στην απαγωγή
τουAbu Omar προκειμένου να στηρίξει τις εν εξελίξει δικαστικές διαδικασίες και να βοηθήσει στην αποκατάσταση
της αλήθειας·13.12.2006 C 303 E/838 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)Βλ.τις εκθέσεις του Υπουργείου Εσωτερικών των ΗΠΑ για τα ανθρώπινα δικαιώματα (U.S. Department of State country
reports on human rights practices (2003)).
19. καταδικάζει την απαγωγή από τη CIA του γερμανού υπηκόου Khaled el Masri, ο οποίος κρατήθηκε στο
Αφγανιστάν από τον Ιανουάριο έως τον Μάιο του 2004 και υπέστη ταπεινωτική και απάνθρωπη μεταχείριση·
επισημαίνει περαιτέρω την υποψία —η οποία δεν έχει ακόμη κατευναστεί —ότι ο Khaled el Masri κρατούνταν
παρανόμως πριν από την εν λόγω ημερομηνία, από τις 31Δεκεμβρίου 2003 έως τις 23Ιανουαρίου 2004, στην
Πρώην Γιουγκοσλαβική Δημοκρατία της Μακεδονίας και ότι μεταφέρθηκε από εκεί στο Αφγανιστάν στις23-24 Ιανουαρίου 2004· θεωρεί ανεπαρκή τα μέτρα που ισχυρίζεται ότι έλαβε η ΠΓΜΔ για τη διερεύνηση του
θέματος·
20. επικροτεί την κοινοβουλευτική έρευνα στο γερμανικό ομοσπονδιακό κοινοβούλιο και αναμένει τα τελικά
αποτελέσματα της εξεταστικής επιτροπής του·
21. υπογραμμίζει την ανάγκη για περισσότερο δημοκρατικό και δικαστικό έλεγχο των κοινοτικών αντιτρομοκρα-
τικών μέτρων· είναι της γνώμης ότι η ομάδα εργασίας του Συμβουλίου για την καταπολέμηση της τρομοκρατίαςπρέπει να ασχολείται συστηματικά με την προστασία των ανθρωπίνων δικαιωμάτων κατά τη διάρκεια των συνεδριά-σεών της και να δημοσιεύει ετήσια έκθεση σχετικά με το εν λόγω θέμα·
22. καλεί τον μελλοντικό οργανισμό θεμελιωδών δικαιωμάτων να δώσει ιδιαίτερη προσοχή σε υποθέσεις που
περιλαμβάνουν την παράδοση εικαζόμενων υπόπτων τρομοκρατίας από κράτη μέλη σε τρίτες χώρες·
23. εκφράζει τη λύπη του για το γεγονός ότι το σουηδικό κράτος εγκατέλειψε τον έλεγχο της επιβολής του
νόμου στις 18Δεκεμβρίου 2001 στο αεροδρόμιο της Bromma κατά την εκτέλεση της κυβερνητικής απόφασης να
απελάσει δύο αιγυπτίους υπηκόους, τονMohammed Al Zary και τον Ahmed Agiza, επετράπη δε σε αμερικανικά
όργανα να ασκήσουν δημόσια εξουσία σε σουηδικό έδαφος, γεγονός το οποίο, σύμφωνα με τον σουηδό κοινοβου-
λευτικό διαμεσολαβητή, δεν συνάδει με τη σουηδική νομοθεσία·
24. εκφράζει τη λύπη του για το γεγονός ότι η απέλαση από τη Σουηδία των αιγυπτίων υπηκόων Mohammed
Al Zary καιAhmed Agiza, τον Δεκέμβριο του 2001, βασίστηκε αποκλειστικά σε διπλωματικές διαβεβαιώσεις από
την αιγυπτιακή κυβέρνηση, χωρίς αποτελεσματικές διασφαλίσεις όσον αφορά τα βασανιστήρια·
25. ζητεί επιμόνως τη συνέχιση των ερευνών προκειμένου να αποσαφηνιστεί ο ρόλος των αμερικανών στρα-
τιωτών που συμμετείχαν στη δύναμη SFOR υπό την ηγεσία του NATO στην απαγωγή και μεταφορά στον κόλπο
του Γκουαντάναμο έξι βόσνιων υπηκόων και/ή κατοίκων αλγερινής καταγωγής, παρά την δεσμευτική προσωρινή
απόφαση του Δικαστηρίου Ανθρωπίνων Δικαιωμάτων για τη Βοσνία-Ερζεγοβίνη και παρά την απόφαση του
ανώτατου δικαστηρίου της Βοσνίας για την απελευθέρωση των υπόπτων, σύμφωνα με τη μαρτυρία του ειδικού
εισηγητή των Ηνωμένων Εθνών για τα βασανιστήρια, Manfred Nowak, ο οποίος ήταν μέλος του τότε Δικαστηρίου
Ανθρωπίνων Δικαιωμάτων για τη Βοσνία-Ερζεγοβίνη· ζητεί την περαιτέρω εξέταση του πιθανού ρόλου τηςβοσνιακής κυβέρνησης στην προκειμένη περίπτωση· τονίζει την ανάγκη για περισσότερες πληροφορίες σχετικά μετην πιθανή εμπλοκή του ΝΑΤΟ και της Διεθνούς Αστυνομικής Δύναμης των Η.Ε. σε αυτό το ζήτημα·
26. συνιστά ενθέρμως τη συνέχιση των ερευνών προκειμένου να αποσαφηνιστεί η εικαζόμενη ύπαρξη εγκαταστά-
σεων μυστικής κράτησης στο Κοσσυφοπέδιο και η πιθανή συμμετοχή δυνάμεων KFOR στην παράνομη κράτηση
υπόπτων για πράξεις τρομοκρατίας·
27. προτείνει να κληθεί ο Γενικός Γραμματέας του NATO σε ακρόαση της προσωρινής επιτροπής για την εικαζό-
μενη χρήση ευρωπαϊκών κρατών από τη CIA για τη μεταφορά και την παράνομη κράτηση ατόμων, προκειμένου να
αποσαφηνιστεί, μεταξύ άλλων, η πιθανή συμμετοχή των δυνάμεων SFOR καιKFOR στην παράνομη σύλληψη,
παράδοση και κράτηση υπόπτων τρομοκρατίας·
28. υπενθυμίζει στα κράτη μέλη ότι, σύμφωνα με τη νομολογία του Ευρωπαϊκού Δικαστηρίου Ανθρωπίνων
Δικαιωμάτων, τα κράτη έχουν ουσιαστικές και δικονομικές θετικές υποχρεώσεις σε ό,τι αφορά τα ανθρώπινα
δικαιώματα, και πρέπει να λάβουν νομοθετικά μέτρα προκειμένου να αποτρέψουν παραβιάσεις των ανθρωπίνων
δικαιωμάτων που συμβαίνουν στο έδαφός τους, καθώς επίσης και να διερευνήσουν εικαζόμενες παραβιάσεις και να
τιμωρήσουν τους υπευθύνους των εν λόγω παραβιάσεων· επισημαίνει επίσης ότι, σε περίπτωση παραβιάσεων της
ΕΣΔΑ, μπορούν να θεωρηθούν υπεύθυνα για τη μη συμμόρφωση με τις εν λόγω θετικές υποχρεώσεις· τονίζει,
συνεπώς, ότι τα κράτη μέλη υποχρεούνται να διεξάγουν έρευνες προκειμένου να εξακριβώσουν εάν το έδαφός τους
και ο εναέριος χώρος τους έχει χρησιμοποιηθεί κατά παράβαση των ανθρωπίνων δικαιωμάτων, από τα ίδια τα κράτη
ή από τρίτες χώρες με την απαραίτητη άμεση ή έμμεση συνεργασία τους, και ότι πρέπει να λαμβάνουν επίσης όλα
τα απαραίτητα νομοθετικά μέτρα προκειμένου να αποτραπεί η επανεμφάνιση τέτοιων παραβιάσεων·13.12.2006 C 303 E/839 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
Όσον αφορά τη χρήση βασανιστηρίων
29. υπογραμμίζει ότι η απαγόρευση των βασανιστηρίων ή της βάναυσης, απάνθρωπης και ταπεινωτικής μεταχεί-
ρισης, όπως διατυπώνεται στο πρώτο άρθρο της Σύμβασης των Ηνωμένων Εθνών κατά των Βασανιστηρίων, είναι
απόλυτη και δεν επιδέχεται εξαιρέσεις, είτε πρόκειται για εμπόλεμη κατάσταση ή απειλή πολέμου, είτε για εσωτε-
ρική πολιτική αστάθεια ή οιαδήποτε άλλη έκτακτη κατάσταση· υπενθυμίζει ότι οι περιπτώσεις κράτησης σε απομό-
νωση, απαγωγής και κατ' εξαίρεση παράδοσης συνιστούν παραβιάσεις των θεμελιωδών δικαιωμάτων δυνάμει του
διεθνούς δικαίου, ιδίως του άρθρου 3και του άρθρου 5της ΕΣΔΑ, ειδικά στον βαθμό που οι εν λόγω ενέργειες
είναι συνώνυμες των βασανιστηρίων ή της απάνθρωπης και ταπεινωτικής μεταχείρισης·
30. υπενθυμίζει ότι οι πληροφορίες ή ομολογίες που αποσπώνται με βασανιστήρια ή με βάναυση, απάνθρωπη
και ταπεινωτική μεταχείριση, σε καμία περίπτωση δεν μπορούν να θεωρηθούν ως αξιόπιστες αποδείξεις, όπως
προβλέπει η Σύμβαση των Ηνωμένων Εθνών κατά των Βασανιστηρίων, ούτε πρέπει να χρησιμοποιούνται καθ' οιον-
δήποτε άλλο τρόπο· επαναλαμβάνει τις γενικότερα παραδεκτές επιφυλάξεις σε ό,τι αφορά την αξιοπιστία τωνομολογιών που αποσπώνται με βασανιστήρια και τη συμβολή τους στην πρόληψη και την καταστολή της τρομο-
κρατίας, σύμφωνα και με τη μαρτυρία, μεταξύ άλλων, του πρώην πρέσβη του Ηνωμένου Βασιλείου στο
Ουζμπεκιστάν, Craig Murray, όπως κατέθεσε σε ακρόαση ενώπιον της προσωρινής επιτροπής·
31. ζητεί επισταμένως από τα κράτη μέλη και τις προσχωρούσες και υποψήφιες προς ένταξη χώρες να τηρούν
αυστηρά το άρθρο 3της Σύμβασης των Ηνωμένων Εθνών κατά των Βασανιστηρίων, και ιδίως την αρχή της μη
επαναπροώθησης, σύμφωνα με την οποία τα συμβαλλόμενα κράτη δεν απελαύνουν, αναπέμπουν (επαναπροωθούν),
ούτε εκδίδουν πρόσωπα σε άλλο κράτος όπου πιθανολογείται βασίμως ότι θα υποβληθούν σε βασανιστήρια· καλεί,εξ άλλου, τις ΗΠΑ να αναθεωρήσουν την ερμηνεία που δίδουν στην αρχή της μη επαναπροώθησης, όπως διατυπώ-
νεται στο άρθρο 3της εν λόγω Σύμβασης·
32. καλεί τα κράτη μέλη να απορρίπτουν ολοσχερώς τη στήριξη σε διπλωματικές διαβεβαιώσεις κατά των βασα-
νιστηρίων, όπως συνιστά ο Manfred Nowak·
33. καλεί το Συμβούλιο να εγκρίνει κοινή θέση έναντι της χρήσης από τα κράτη μέλη διπλωματικών διαβεβαιώ-
σεων από τρίτες χώρες, όπου υπάρχουν βάσιμες ενδείξεις ότι τα άτομα διατρέχουν τον κίνδυνο να υποβληθούν σε
βασανιστήρια ή κακή μεταχείριση·
Όσον αφορά τη χρήση του ευρωπαϊκού εναέριου χώρου και των ευρωπαϊκών αερολιμένων από τη
CIA
34. θεωρεί ότι πολλές από τις πτήσεις που πραγματοποιήθηκαν με αεροσκάφη που ανήκουν ή είναι μισθωμένα
από τη CIA χρησιμοποιώντας τον εναέριο χώρο και τους αερολιμένες κρατών μελών, υπό προσχώρηση και υποψη-
φίων προς ένταξη χωρών, συνεπάγονται επανειλημμένες παραβιάσεις της Σύμβασης του Σικάγου διότι δεν τηρή-
θηκε η υποχρέωση για τη λήψη σχετικής άδειας που προβλέπει το άρθρο 3της Σύμβασης αυτής για τις κρατικές
πτήσεις·
35. εκφράζει τη λύπη του για το γεγονός ότι κανένα κράτος μέλος ή υπό προσχώρηση ή υποψήφια προς ένταξη
χώρα δεν προέβη σε διαδικασίες εξακρίβωσης του κατά πόσον τα αεροσκάφη πολιτικής αεροπορίας δεν εξυπηρε-
τούσαν σκοπούς ασύμβατους προς τα διεθνώς αναγνωρισμένα πρότυπα δικαιωμάτων του ανθρώπου·
36. θεωρεί εντελώς ανεπαρκή την ευρωπαϊκή νομοθεσία σχετικά με τον ενιαίο ευρωπαϊκό ουρανό, τη χρήση, τον
έλεγχο και τη διαχείριση των εθνικών εναέριων χώρων, τη χρήση των αερολιμένων των κρατών μελών και των ευρω-
παϊκών αερομεταφορέων· υπογραμμίζει την ανάγκη θέσπισης νέων εθνικών, ευρωπαϊκών και διεθνών προτύπων·
καλεί την Επιτροπή, ήδη από τώρα, να βελτιώσει τη νομοθεσία υποβάλλοντας πρόταση οδηγίας για την εναρμόνιση
των σχετικών εθνικών νομοθεσιών σχετικά με την εποπτεία των μη εμπορικών πολιτικών αερομεταφορών·
37. καλεί την Επιτροπή να υποβάλει συστάσεις προς τα κράτη μέλη σε σχέση με τη βελτίωση των προτύπων
παρακολούθησης της δραστηριότητας που σχετίζεται με τα ιδιωτικώς μισθωμένα αεροσκάφη που χρησιμοποιούν
ευρωπαϊκούς αερολιμένες και τον ευρωπαϊκό εναέριο χώρο·
38. θεωρεί απαραίτητη την αποσαφήνιση του πραγματικού περιεχομένου της συμφωνίας για τη νέα υπερατλα-
ντική ατζέντα που υπογράφηκε στην Αθήνα, στις 22Ιανουαρίου 2003, και η οποία κάνει λόγο για αυξημένη
χρήση των ευρωπαϊκών διαμετακομιστικών εγκαταστάσεων για την υποστήριξη της αναπομπής εγκληματιών/ανεπι-θύμητων αλλοδαπών·
39. θεωρεί απαραίτητο να εξακριβωθεί η ακριβής χρήση του εναέριου χώρου, των πολιτικών και στρατιωτικών
αερολιμένων, των αμερικανικών βάσεων και των βάσεων του NATO από τις αμερικανικές μυστικές υπηρεσίες·13.12.2006 C 303 E/840 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
40. θεωρεί απαραίτητο να εξακριβωθεί κατά πόσον υπάρχουν στοιχεία τα οποία επιβεβαιώνουν τη λειτουργία
μυστικών φυλακών σε ορισμένες ευρωπαϊκές χώρες, όπως εικάζεται σε αρκετές έρευνες δημοσιογράφων και
έγκυρων ΜΚΟ·
Όσον αφορά τις επισκέψεις επίσημων αποστολών που έχει αναλάβει έως τώρα η προσωρινή
επιτροπή
41. θεωρεί ότι οι δύο επίσημες αποστολές στην Πρώην Γιουγκοσλαβική Δημοκρατία της Μακεδονίας και τις
ΗΠΑ αποτέλεσαν πηγή απαραίτητων πληροφοριών για τις εργασίες της προσωρινής επιτροπής και έχουν κατα-στήσει δυνατή την άμεση επιβεβαίωση τόσο της εκδοχής των πολιτικών αρχών για τα γεγονότα όσο και την άποψητης κοινωνίας των πολιτών·
42. καταδικάζει το γεγονός της παράνομης κράτησης του γερμανού υπηκόου Khalid El-Masri στο Αφγανιστάν
για περισσότερο από τέσσερις μήνες το 2004· αποδοκιμάζει την απροθυμία των αρχών της ΠΓΔΜ να επιβεβαιώ-
σουν ότι ο El-Masri ήταν στα Σκόπια και πιθανότατα κρατούνταν εκεί πριν από την παράδοσή του στο Αφγανιστάν
από πράκτορες της CIA·
43. εκφράζει τη λύπη του για την έντονα περιοριστική ερμηνεία, εκ μέρους της αμερικανικής κυβέρνησης, της
Σύμβασης κατά των Βασανιστηρίων και κυρίως της απαγόρευσης τυχόν παραδόσεων που ενδέχεται να οδηγήσουνστην υποβολή των εκδιδομένων κρατουμένων σε βασανιστήρια ή βάναυση, απάνθρωπη ή ταπεινωτική μεταχείριση·
Όσον αφορά τις μελλοντικές εργασίες της προσωρινής επιτροπής
44. διαπιστώνει ότι πρέπει να συνεχισθούν οι εργασίες της προσωρινής επιτροπής και ότι χρειάζεται βαθύτερη
αξιολόγηση των σχετικών γεγονότων προκειμένου να εξακριβωθεί η ύπαρξη παραβίασης, από ένα ή περισσότερα
κράτη μέλη, του άρθρου 6της Συνθήκης για την Ευρωπαϊκή Ένωση· υπογραμμίζει επίσης ότι είναι σκόπιμο να
επεκταθούν οι έρευνες και σε γεγονότα και χώρες που δεν αναφέρθηκαν ρητώς στο παρόν ψήφισμα·
45. αποφασίζει, επομένως, ότι η προσωρινή επιτροπή θα συνεχίσει τις εργασίες της για το υπόλοιπο της κανο-
νικής δωδεκάμηνης θητείας της, υπό την επιφύλαξη των διατάξεων του άρθρου 175 του Κανονισμού του σχετικά
με ενδεχόμενη παράταση της θητείας της·
46. κρίνει ότι οι προπαρασκευαστικές νομοθετικές εργασίες στο επίπεδο της Ευρωπαϊκής Ένωσης και του
Συμβουλίου της Ευρώπης πρέπει να αρχίσουν το συντομότερο, προκειμένου να εξασφαλισθεί επαρκής νομική
προστασία των προσώπων που τελούν υπό την δικαιοδοσία των κρατών μελών, καθώς και αποτελεσματικός κοινο-
βουλευτικός έλεγχος των υπηρεσιών πληροφοριών, τόσο σε εθνικό όσο και σε ευρωπαϊκό επίπεδο· θεωρεί προς
τούτο απαραίτητη τη σύσταση και λειτουργία του Οργανισμού Θεμελιωδών Δικαιωμάτων της Ευρωπαϊκής Ένωσης·
47. αποδοκιμάζει τις σαφείς διαφορές προσέγγισης που έχουν προκύψει έως σήμερα μεταξύ των αμερικανικών
και των ευρωπαϊκών νομικών προτύπων όσον αφορά τα θέματα που εμπίπτουν στη δικαιοδοσία της προσωρινήςεπιτροπής· αναγνωρίζει, ωστόσο, ότι η διεθνής τρομοκρατία αποτελεί μια από τις κυριότερες απειλές για την ασφά-
λεια και τη σταθερότητα της Ευρωπαϊκής Ένωσης και της διεθνούς κοινότητας στο σύνολό της και ότι αυτή ηαπειλή μπορεί να καταπολεμηθεί μόνο με νόμιμα μέσα σε στενή συνεργασία με τις ΗΠΑ· επισημαίνει την επείγουσα
ανάγκη ρητής απαγόρευσης των κατ' εξαίρεση παραδόσεων στο πλαίσιο του διεθνούς δικαίου, καθώς και την
ανάγκη να υιοθετήσουν τα ευρωπαϊκά θεσμικά όργανα κοινή θέση σε αυτό το ζήτημα και να προσεγγίσουν το θέμαμε τις ενδιαφερόμενες τρίτες χώρες·
48. θεωρεί ότι η προσωρινή επιτροπή θα πρέπει επίσης, με το πέρας των εργασιών της, να προτείνει τις αρχές
που θα πρέπει να εγκριθούν, και συγκεκριμένα:
—όσον αφορά την ανάγκη για εσωτερικές ρυθμίσεις παρακολούθησης της ΕΕ, να διασφαλιστεί ότι τα κράτη μέλη
εκπληρώνουν τις υποχρεώσεις τους σε σχέση με τα ανθρώπινα δικαιώματα,
—για τους νέους κανόνες ανταλλαγής πληροφοριών μεταξύ υπηρεσιών πληροφοριών,
—σε σχέση με τις συμφωνίες με τρίτες χώρες και τους διεθνείς οργανισμούς που εμπλέκονται στην καταπολέμηση
της τρομοκρατίας,13.12.2006 C 303 E/841 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
—όσον αφορά τις συμφωνίες με τρίτες χώρες σε συνδυασμό με την Ευρωπαϊκή Πολιτική Γειτονίας, η σημαντικό-
τερη θεμελιώδης αρχή πρέπει να είναι πάντοτε ο σεβασμός των ανθρωπίνων δικαιωμάτων·
49. ζητεί από το Προεδρείο του να λάβει τα αναγκαία μέτρα ώστε να δοθεί στην προσωρινή επιτροπή η δυνατό-
τητα, δεδομένης της πολύ ειδικής φύσης των καθηκόντων της, να φέρει πλήρως εις πέρας την αποστολή που της
ανατέθηκε, παρέχοντας μέχρι το τέλος των εργασιών της κάθε ενδεικνυόμενη παρέκκλιση από τον εσωτερικό κανο-
νισμό του Κοινοβουλίου, και ειδικότερα όσον αφορά:
—τον αριθμό των εμπειρογνωμόνων που καλούνται στις ακροάσεις της προσωρινής επιτροπής και για τους
οποίους εγκρίνεται επιστροφή των σχετικών εξόδων,
—τον αριθμό των μετακινήσεων και των βουλευτών που επιτρέπεται να συμμετάσχουν στο πλαίσιο των επίσημων
αντιπροσωπιών της προσωρινής επιτροπής,
—τη σύνταξη πλήρων πρακτικών των ακροάσεων που διεξάγει η προσωρινή επιτροπή καθώς και τη μετάφραση
των πρακτικών αυτών στις γλώσσες των κρατών μελών της ΕΕ, στα οποία αφορούν οι έρευνες·
50. εκφράζει την ικανοποίησή του για το έργο του Συμβουλίου της Ευρώπης, και ιδίως του εισηγητή της
Επιτροπής Νομικών Υποθέσεων και Ανθρωπίνων Δικαιωμάτων, και για τη συνεργασία του Συμβουλίου της Ευρώπης
με την προσωρινή επιτροπή·
51. καλεί το Συμβούλιο και όλα τα μέλη του, ιδίως δε την Προεδρία του, να παράσχουν πλήρη και αμέριστη
βοήθεια στις εργασίες της προσωρινής επιτροπής, σύμφωνα με την αρχή της καλόπιστης συνεργασίας, όπως αυτή
ορίζεται από τις Συνθήκες και από τη νομολογία του Δικαστηρίου των Ευρωπαϊκών Κοινοτήτων·
52. καλεί τα κράτη μέλη να υιοθετήσουν σθεναρότερη στάση ως προς το κλείσιμο των φυλακών στον κόλπο του
Γουαντάναμο και να διαδραματίσουν προορατικό ρόλο στην ανεύρεση λύσης για κρατουμένους κατά των οποίων
δεν θα κινηθούν νομικές διαδικασίες και οι οποίοι δεν μπορούν να επιστρέψουν στη χώρα καταγωγής ή κατοικίας
τους επειδή έχουν καταστεί απάτριδες ή διατρέχουν τον κίνδυνο να υποβληθούν σε βασανιστήρια ή άλλη βάναυση,απάνθρωπη και ταπεινωτική μεταχείριση·
53. προτρέπει τα κράτη μέλη να παράσχουν σε όλους τους ευρωπαίους πολίτες και σε όσους υπήρξαν κάτοικοι
της ΕΕ και οι οποίοι κρατούνται σήμερα στο Γουαντάναμο, την απαραίτητη στήριξη και βοήθεια, και ιδίως νομική
συνδρομή·
54. προτρέπει την επιτροπή για την πρόληψη των βασανιστηρίων του Συμβουλίου της Ευρώπης (CPT) να εργα-
στεί προκειμένου να διασφαλίσει ότι κάθε κράτος μέλος του Συμβουλίου της Ευρώπης συμμορφώνεται με τηνυποχρέωσή του (
1)να κρατά ενήμερη την επιτροπή για την πρόληψη των βασανιστηρίων σε οιαδήποτε εγκατά-
σταση κράτησης στο έδαφός του και να επιτρέπει την πρόσβαση στις εν λόγω εγκαταστάσεις·
55. παροτρύνει την Επιτροπή να εξακολουθήσει να υποστηρίζει την προσωρινή επιτροπή σε όλα τα διαβήματα
που χρειάζεται να αναλαμβάνει·
56. υπενθυμίζει ότι έχει ουσιώδη σημασία η πλήρης συνεργασία με τα κοινοβούλια των κρατών μελών, των υπό
προσχώρηση, των υποψηφίων και των συνδεδεμένων χωρών, και ιδίως με εκείνα που έχουν αναλάβει εργασίες επί
του θέματος·
*
* *
57. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις και τα κοινοβούλια των κρατών μελών και των υπό προσχώρηση, υποψηφίων και συνδεδεμένων χωρών,
καθώς και στο Συμβούλιο της Ευρώπης και στην κυβέρνηση και τα δύο Σώματα του Κογκρέσου των Ηνωμένων
Πολιτειών της Αμερικής.
(1)Ευρωπαϊκή Σύμβαση για την Πρόληψη των Βασανιστηρίων και της Απάνθρωπης ή Ταπεινωτικής Μεταχείρισης ή Τιμωρίας,
Ref.: CPT/Inf/C (2002) 1 [EN] (Μέρος 1)—Στρασβούργο, 26.XI.1987, άρθ. 8.13.12.2006 C 303 E/842 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL